Leymah Gboweeová

Leymah Roberta Gbowee (* 1. február 1972, Monrovia, Libéria) je libérijská politička a mierová aktivistka. Založila mierové hnutie, ktoré v roku 2003 pomohlo ukončiť druhú libérijskú občiansku vojnu (1999 – 2003).

V rámci hnutia burcovala libérijské ženy, aby pomohli ukončiť krvavú občiansku vojnu, ktorá v krajine trvala 13 rokov. Zorganizovala spoločné modlitby a nenásilné protesty, rad tamojších kresťaniek i moslimiek presvedčila (podobne ako v Aristofanovej divadelnej hre Lysistrata zo starovekého Grécka), aby odopreli svojim mužom pohlavný styk, kým sa neprestane bojovať.Právo 8. október 2011, str. 10 Prispela k uzavretiu mierovej zmluvy medzi vládou a zástupcami dvoch hlavných povstaleckých skupín v auguste 2003. Podnecovala ženy k účasti v prezidentských voľbách v novembri 2005, ktoré vyhrala Ellen Johnson-Sirleafová, vôbec prvá prezidentka na africkom kontinente.Nobelovu cenu za mír získaly tři ženy

V roku 2011 bola spolu s libérijskou prezidentkou Ellen Johnsonovou-Sirleafovou a jemenskou političkou a novinárkou Tawakkul Karmánovou ocenená Nobelovou cenou za mier za ich nenásilný boj za práva žien.The Nobel Peace Prize 2011: Ellen Johnson Sirleaf, Leymah Gbowee, Tawakkul Karman na nobelprize.org, 7. október 2011 (prístup 7. október 2011) Porota ocenila jej aktivitu naprieč etnickým a náboženským spektrom, ktorou prispela ku koncu vojny vo svojej krajine, aj jej zasadzovanie sa za účasť žien vo voľbách.

 Literatúra 
 Hawa Noor Mohammed: Women and Peace Building: Does Training and Empowerment make Women better builders?. In: (Book on demand). Grin-Verlag, Norderstedt 2009, ISBN 978-3-640-55550-5, S. 17.

 Referencie 

 Iné projekty 

 Externé odkazy

 Bill Moyers Journal vom 19. Juni 2009  archiviert bei Public Affairs Television, Videobericht und Interview (englisch)
 The Colbert Report vom 14. Juli 2009, Colbert Nation Television zum „liberianischen Sex-Streik“ – teilweise  satirischer Inhalt (englisch)
 Tamasin Ford: Leymah Gbowee – profile The Guardian, 7. Oktober 2011 
 Intrview:Es ist ihr Preis

 Zdroj 

Kategória:Libérijskí politici
Kategória:Aktivisti za ľudské práva
Kategória:Ženy v politike
Kategória:Nositelia Nobelovej ceny za mier
Kategória:Nositeľky Nobelovej ceny
Kategória:Pacifisti